Matthias Manasi

Matthias Manasi (sündinud 26. detsembril 1969 Berliinis) on saksa dirigent ja pianist.

 Õpingud 
Matthias Manasi õppis orkestridirigeerimist Thomas Ungari juures ja klaverit Andrzej Ratusinski juures Stuttgardi Muusika- ja Etenduskunstide Ülikoolis. Lisaks õppis ta klaverit Carmen Piazzini juures Karlsruhe muusikakõrgkoolis. 

 Muusikakarjäär 
Ta alustas dirigendikarjääri Giuseppe Verdi ooperiga "Un ballo in maschera" Sileesia Riigiooperis (Slezske divadlo Opava), millele järgnesid Giacomo Puccini "La bohème", Wolfgang Amadeus Mozarti "Don Giovanni" ja "Die Zauberflöte".

Aastatel 2000–2013 oli ta Orchestra Camerata Italiana peadirigent, aastatel 2010–2013 oli ta Montevideos toimuva rahvusvahelise PuntaClassic festivali muusikajuht ning 2013. aastast kuni hooajani 2015/16 oli ta Wrocławi ooperiteatri dirigent. Aastatel 2017–2021 oli ta USA New Yorgi osariigis Buffalos  asuva Nickel City Opera muusikajuht ja peadirigent. Ta oli ka Orchestra I Solisti di Milano peadirigent.

8. detsembril 2017 dirigeeris ta Bukarestis Rumeenia rahvusringhäälingu orkestriga Rumeenia kuningas Mihkel I mälestuskontserti.

2024. aasta jaanuaris dirigeeris ta Selangori sümfooniaorkestri uusaastakontserti Kuala Lumpuris.

 Salvestisi 
2023. aastal salvestasid Manasi ja Slovaki Sinfonietta CD kolmest Mozarti sümfooniast (nr. 34–36) Hänssler Classicu plaadifirma jaoks.

2005. aastal oli ta klavessiinisolist Rossini ooperi "L'occasione fa il ladro" kontsertsalvestusel koos Württembergische Philharmonie Reutlingeni orkestriga.

 Viited 

Välislingid
 Matthias Manasi koduleht
 Abiry Management, Matthias Manasii lehekülg

Kategooria:Dirigendid
Kategooria:Saksa dirigendid
Kategooria:Saksa pianistid
Kategooria:Sündinud 1969